CELEX: 32005D0241
Language: et
Date: 2005-03-15 00:00:00
Title: 2005/241/: Komisjoni otsus, 14. märts 2005, millega käsitletakse ühenduse rahalist toetust taimedele või taimsetele saadustele kahjulike organismide tõrjumise programmidele Prantsusmaa ülemeredepartemangudes 2004. aastaks (teatavaks tehtud numbri K(2005) 603 all)

19.3.2005   
            
            
               ET
            
            
               Euroopa Liidu Teataja
            
            
               L 74/66
            
         
      KOMISJONI OTSUS,
   14. märts 2005,
   millega käsitletakse ühenduse rahalist toetust taimedele või taimsetele saadustele kahjulike organismide tõrjumise programmidele Prantsusmaa ülemeredepartemangudes 2004. aastaks
   (teatavaks tehtud numbri K(2005) 603 all)
   (Ainult prantsuskeelne tekst on autentne)
   (2005/241/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. juuni 2001. aasta määrust (EÜ) nr 1452/2001, millega kehtestatakse Prantsuse ülemeredepartemangude jaoks erimeetmed seoses teatavate põllumajandussaaduste ja -toodetega, millega muudetakse direktiivi 72/462/EMÜ ja millega tunnistatakse kehtetuks määrused (EMÜ) nr 525/77 ja (EMÜ) nr 3763/91 (Poseidom), (1) eriti selle artikli 20 lõiget 3,
   võttes arvesse Prantsusmaa esitatud programme taimedele või taimsetele saadustele kahjulike organismide tõrjumiseks Prantsusmaa ülemeredepartemangudes,
   ning arvestades järgmist:
   
               (1)
            
            
               Komisjoni 30. septembri 1993. aasta otsus 93/522/EMÜ abikõlblike meetmete määratlemise kohta ühenduse toetuse saamiseks taimedele või taimsetele saadustele kahjulike organismide tõrjumise programmidele Prantsusmaa ülemeredepartemangudes, Assooridel ja Madeiral, (2) määratleb abikõlblikud meetmed ühenduse toetuse saamiseks taimedele või taimsetele saadustele kahjulike organismide tõrjumise programmidele Prantsusmaa ülemeredepartemangudes, Assooridel ja Madeiral.
            
         
               (2)
            
            
               Prantsusmaa ülemeredepartemangude eriomaste kasvatustingimuste tõttu tuleb taimekasvatusega seotud meetmetele erilist tähelepanu pöörata, eelkõige on vaja vastu võtta või tugevdada taimetervisemeetmeid.
            
         
               (3)
            
            
               Vastuvõetavad või tugevdatavad taimetervisemeetmed on eriliselt kulukad.
            
         
               (4)
            
            
               Prantsusmaa pädevad asutused on esitanud komisjonile meetmete programmi, mis täpsustab taotletavaid eesmärke, tegevusi, mida tuleb läbi viia, nende tegevuste kestust ja kulusid, pidades silmas võimalikku ühenduse rahalist toetust.
            
         
               (5)
            
            
               Vastavalt nõukogu määruse (EÜ) nr 1452/2001 artikli 20 lõikele 4 võib ühenduse rahaline toetus katta kuni 60 % abikõlblikest kulutustest, välja arvatud banaanide suhtes võetavad kaitsemeetmed.
            
         
               (6)
            
            
               Nõukogu määruse (EÜ) nr 1258/1999 (3) artikli 3 lõike 2 kohaselt rahastatakse vastavalt ühenduse eeskirjadele võetud veterinaar- ja taimetervisemeetmeid läbi Euroopa Põllumajanduse Arendus- ja Tagatisfondi tagatisrahastu. Nende meetmete finantsjärelevalvet teostatakse vastavalt eespool nimetatud määruse artiklitele 8 ja 9.
            
         
               (7)
            
            
               Prantsusmaa esitatud tehniline teave võimaldas alalisel taimetervise komiteel olukorda täpselt ja ulatuslikult analüüsida.
            
         
               (8)
            
            
               Käesoleva otsusega sätestatavad meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks ühenduse rahaline toetus Prantsuse Vabariigi esitatud taimedele või taimsetele saadustele kahjulike organismide tõrjumise ametlikule programmile Prantsusmaa ülemeredepartemangudes 2004. aastaks.
   Artikkel 2
   Ametlik programm koosneb kolmest allprogrammist:
   
               1.
            
            
               departemangudevaheline allprogramm Martinique'i, Guadeloupe’i, Guajaana ja Réunion’i jaoks kahes osas:
               
                           —
                        
                        
                           teatud invasiivsete taimede kahjuriohu analüüs, mis on asjakohane Prantsusmaa ülemeredepartemangudes,
                        
                     
                           —
                        
                        
                           tsitruse viroidide avastamise meetodid;
                        
                     
         
               2.
            
            
               allprogramm Martinique’i departemangu jaoks neljas osas:
               
                           —
                        
                        
                           taimetervise hindamine ja diagnostika piirkondlikku laborit ja selle mobiilset üksust (“labo vert”) kasutades,
                        
                     
                           —
                        
                        
                           tomatitaimedes olevate helicoverpa zea kahjurputukate tõrjumise strateegia,
                        
                     
                           —
                        
                        
                           suhkruroo-, juurvilja- ja puuviljakasvatuses kasutatavate fütosanitaarpraktikate andmebaasi loomine,
                        
                     
                           —
                        
                        
                           integreeritud põllumajandus puuviljakasvatuses (tsitrus ja guajaav); kahjurite ja fütosanitaarpraktikate ülevaatamine, tehniliste lehtede väljaandmine;
                        
                     
         
               3.
            
            
               Guajaana jaoks koostatud allprogramm:
               
                           —
                        
                        
                           taimetervise hindamine ja diagnostika piirkondlikku laborit ja selle mobiilset üksust (“labo vert”) kasutades, heade põllumajandustavade edendamine.
                        
                     
         Artikkel 3
   Ühenduse rahaline toetus Prantsuse Vabariigi esitatud programmile on 2004. aastal 60 % abikõlblike meetmetega seotud kulutustest nagu määratletud komisjoni otsusega 93/522/EMÜ, maksimaalselt 187 800 eurot (ilma käibemaksuta).
   Programmi kulutuste ja rahastamise ajakava on sätestatud käesoleva otsuse I lisas.
   Kulude jagunemine on sätestatud käesoleva otsuse II lisas.
   Artikkel 4
   60 päeva jooksul alates Prantsusmaa vastava taotluse kättesaamisest makstakse välja 100 000 euro suurune avanss.
   Artikkel 5
   Selle projektiga seotud kulutuste abikõlblikkusperiood algab 1. oktoobril 2004 ja lõpeb 30. septembril 2005.
   Tegevuste läbiviimise perioodi saab erandkorras pikendada vaid enne tööde lõpuleviimist III lisa punktis I.A nimetatud järelevalvekomitee selgesõnalisel kirjalikul nõusolekul.
   Artikkel 6
   Ühenduse rahaline toetus antakse tingimusel, et programm viiakse ellu kooskõlas ühenduse õiguse asjakohaste sätetega, sealhulgas konkurentsi ja riigihankelepingute sõlmimise suhtes kohaldatavate eeskirjadega.
   Artikkel 7
   Komisjoni teavitatakse tegelikest kuludest, mis on jaotatud tegevuste liikide või allprogrammide kaupa selliselt, et on näha seosed algse finantsplaani ja tegelikult tekkinud kulutuste vahel. Need teated võivad olla elektroonilisel kujul.
   Artiklis 3 nimetatud rahalise toetuse summa makstakse välja tingimusel, et III lisa punkti I.B.4 teise lõigu kolmandas alalõigus määratletud dokument esitatakse enne 30. septembrit 2005.
   Komisjon võib Prantsuse Vabariigi nõuetekohaselt põhjendatud taotluse korral kohandada rahastamisplaane 15 % piires allprogrammi või meetme jaoks kogu aastaks ette nähtud ühenduse toetusest, tingimusel, et programmiga kavandatud abikõlblike kulutuste kogusummat ei ületata ja et ei nõrgendata programmi peamiste eesmärkide täitmist.
   Kõik käesoleva otsusega antavad ühenduse abisummad makstakse Prantsuse Vabariigile, kes vastutab ka ülejäävate summade tagasimaksmise eest.
   Artikkel 8
   Prantsuse Vabariik peab tagama kooskõla finantssätetega ja ühenduse poliitika valdkondadega ning III lisas kirjeldatud teabe saatmise komisjonile.
   Artikkel 9
   Käesolev otsus on adresseeritud Prantsuse Vabariigile.
   
      Brüssel, 14. märts 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 198, 21.7.2001, lk 11. Määrust on viimati muudetud määrusega 1690/2004 (ELT L 305, 1.10.2004, lk 1).
   
      (2)  EÜT L 251, 8.10.1993, lk 35. Otsust on viimati muudetud otsusega 96/633/EÜ (EÜT L 283, 5.11.1996, lk 58).
   
      (3)  EÜT L 160, 26.6.1999, lk 103.
   
      I LISA
      RAHASTAMISTABEL 2004. AASTAKS
      
                  (eurodes)
               
            
                   
               
               
                  EÜ toetus
               
               
                  Riiklik toetus
               
               
                  Abikõlblikud kulutused 2004. a.
               
            
                  Kahjuriohu analüüs – invasiivsed kahjurid
               
               
                  54 000
               
               
                  36 000
               
               
                  90 000
               
            
                  Viroidide avastamise meetodid
               
               
                  19 500
               
               
                  13 000
               
               
                  32 500
               
            
                  Martinique
               
               
                  75 300
               
               
                  50 200
               
               
                  125 500
               
            
                  Guajaana
               
               
                  39 000
               
               
                  26 000
               
               
                  65 000
               
            
                  Kokku
               
               
                  187 800
               
               
                  125 200
               
               
                  313 000
               
            
   
      II LISA
      KULUDE JAOTUMISE TABEL 2004. AASTAKS
      
                  (eurodes)
               
            
                   
               
               
                  Personal
               
               
                  Varustus
               
               
                  Tarbekaubad
               
               
                  Muud kulud
               
               
                  Kokku
               
            
                  Kahjuriohu analüüs – invasiivsed kahjurid
               
               
                  85 000
               
               
                  0
               
               
                  3 000
               
               
                  2 000
               
               
                  90 000
               
            
                  Viroidide avastamise meetodid
               
               
                  18 000
               
               
                  3 000
               
               
                  8 000
               
               
                  3 500
               
               
                  32 500
               
            
                  Martinique
               
               
                  93 000
               
               
                  6 500
               
               
                  20 000
               
               
                  6 000
               
               
                  125 500
               
            
                  Guajaana
               
               
                  50 000
               
               
                  0
               
               
                  5 000
               
               
                  10 000
               
               
                  65 000
               
            
                  Kokku
               
               
                  246 000
               
               
                  9 500
               
               
                  36 000
               
               
                  21 500
               
               
                  313 000
               
            
   
      III LISA
      I.   Sätted programmi järelevalve ja hindamise läbiviimise kohta
      JÄRELEVALVE JA HINDAMINE
      A.   Järelevalvekomitee
      1.   Asutamine
      Käesoleva plaani rahastamisest sõltumatult luuakse Prantsusmaa ja komisjoni esindajatest koosnev programmi järelevalvekomitee. Komitee vaatab programmi rakendamise regulaarselt üle ning soovitab vajaduse korral vajalikke kohandusi.
      2.   Järelevalvekomitee kehtestab endale sisesed menetlused kuu aja jooksul alates Prantsusmaa teavitamisest käesolevast otsusest.
      3.   Järelevalvekomitee pädevus
      Komitee:
      
                  —
               
               
                  komitee üldine vastutusala on programmi rahuldav edenemine seatud eesmärkide suunas. Komitee pädevus hõlmab programmi meetmeid ühenduse antud abi piires. Komitee jälgib õigusnormide täitmist, sealhulgas tegevuste ja projektide abikõlblikkust,
               
            
                  —
               
               
                  komitee võtab juba heakskiidetud ja rakendatud programmide valikut puudutava teabe alusel seisukoha programmis seatud valikukriteeriumite kohaldamise kohta,
               
            
                  —
               
               
                  komitee teeb ettepaneku programmi rakendamise kiirendamiseks sammude kohta, kui vahepealsest järelevalvest või hindamiseks kasutatavatest näitajatest saadav teave viitab projekti aeglustumisele,
               
            
                  —
               
               
                  komitee avaldab arvamuse komisjonile pakutavate kohanduste kohta,
               
            
                  —
               
               
                  komitee avaldab arvamuse programmis kavandatud tehnilise abi projektide kohta,
               
            
                  —
               
               
                  komitee avaldab arvamuse lõpparuande kohta,
               
            
                  —
               
               
                  komitee annab alalisele taimetervise komiteele asjakohase perioodi jooksul aru programmi edenemisest ja tekkinud kulutustest.
               
            B.   Programmi järelevalve ja hindamine kohaldamisperioodil (pidev järelevalve ja hindamine)
      1.   Rakendamise eest vastutav siseriiklik asutus vastutab ka programmi pideva järelevalve ja hindamise eest.
      2.   Pideva järelevalve all mõeldakse teabesüsteemi programmi edenemise kohta. Pidev järelevalve hõlmab programmis sisalduvaid meetmeid. See peab sisaldama viiteid finants- ja materiaalsetele näitajatele, mis on esitatud selliselt, et on võimalik hinnata vastavust igale meetmele tehtud kulutuste ja eelnevalt kindlaks määratud realiseerimise astet näitavate materiaalsete näitajate vahel.
      3.   Programmi pidev hindamine hõlmab rakendamise kvantitatiivsete tulemuste analüüsi tegevuslikust, juriidilisest ja menetluslikust aspektist lähtuvalt. Selle eesmärk on tagada meetmete vastavus programmi eesmärkidele.
      Kohaldamisaruanne ja programmi kontrollimine
      4.   Prantsusmaa teatab komisjonile ühe kuu jooksul alates programmi heakskiitmisest kohaldamise lõpparuande koostamise ja esitamise eest vastutava asutuse nime.
      Käesoleva programmi kohaldamise lõpparuande esitab pädev asutus komisjonile hiljemalt 15. oktoobril 2005 ja seejärel esitatakse see niipea kui võimalik alalisele taimetervise komiteele.
      Lõpparuanne sisaldab:
      
                  —
               
               
                  kogu programmi kokkuvõtlikku tehnilist hindamist (materiaalsete ja kvalitatiivsete sihtide saavutamise aste) ning otseste fütosanitaarsete ja majanduslike mõjude hindamist,
               
            
                  —
               
               
                  rahaliste kulude aruannet, sh kulutused ja sissetulekud, ning Prantsusmaa deklaratsiooni, milles öeldakse, et nende programmiga hõlmatud meetmete jaoks ei küsitud ega küsita tulevikus muud ühenduse toetust.
               
            5.   Komisjon võib koos Prantsusmaaga kutsuda sõltumatu hindaja, kes viib pideva järelevalve alusel läbi punktis 3 kirjeldatud pideva hindamise. Hindaja võib programmi rakendamisel ilmnevaid raskusi silmas pidades teha ettepanekuid allprogrammide ja/või meetmete kohandamiseks, ja projektide valikukriteeriumite muutmiseks, ja muuks taoliseks. Programmi juhtimise järelevalve alusel avaldab hindaja arvamuse võetavate haldusmeetmete kohta.
      II.   Vastavus ühenduse poliitikatele
      Programmi rakendatakse kooskõlas ühenduse poliitika valdkondade koordineerimise ja vastavuse sätetega. Prantsusmaa peab lõpparuandes esitama järgmise teabe.
      KESKKONNAKAITSE
      a)   Üldinfo:
      
                  —
               
               
                  kõnealuse regiooni peamiste keskkonnaalaste eriomaduste ja probleemide kirjeldus, muu hulgas oluliste kaitsealade (tundlike piirkondade) kirjeldus,
               
            
                  —
               
               
                  põhjalik ülevaade peamistest kasulikest ja kahjulikest mõjudest, mida programm, plaanitud investeeringuid arvestades, keskkonnale tõenäoliselt avaldab,
               
            
                  —
               
               
                  oluliste kahjulike keskkonnamõjude vältimiseks, vähendamiseks või tasakaalustamiseks kavandatud tegevuste kirjeldus,
               
            
                  —
               
               
                  aruanne konsultatsioonide kohta vastutavate keskkonnaasutustega (keskkonnaministeeriumi või sellega võrdväärse ametkonna arvamus), ja konsultatsioonide kohta asjaomase üldsusega juhul, kui see toimus.
               
            b)   Kavandatud tegevuste kirjeldus
      Programmi meetmete kohta, mille puhul on tõenäoline, et need avaldavad keskkonnale olulist kahjulikku mõju:
      
                  —
               
               
                  kord, mida kohaldatakse üksikprojektide hindamiseks programmi täideviimise ajal,
               
            
                  —
               
               
                  rakendamise ajal, tulemuste hindamiseks ja kahjulike mõjude kõrvaldamiseks, vähendamiseks või neutraliseerimiseks kavandatud keskkonnamõju seire mehhanismid.